OpenLLM-France/wikimedia huggingface dataset:
# Richard Widmark

Richard Weedt Widmark (Sunrise Township, Minnesota, 1914ko abenduaren 26a - Roxbury, Connecticut, 2008ko martxoaren 24a) Estatu Batuetako antzezlea izan zen.
Antzerkian eta irratian lan egin zuen, besteak beste, Orson Wellesen Mercury Theatre on the Air taldean. Bigarren mailako rolak antzezten hasi zen zineman. Henry Hathawayen Kiss of Death (1947, Heriotzaren musua) filmean antzeztu zuen hiltzaile psikopataren rolak arrakasta handia izan zuen. Harrezkero, ospetsu egin zen; thrillera eta westerna landu zituen gehienbat, eta zinemagile bikainekin lan egin zuen: Delmer Daves, Jules Dassin, John Ford, Samuel Fuller, Elia Kazan, Stanley Kramer, Sidney Lumet, Joseph Mankiewicz, Vincent Minelli, Jean Negulesco, John Sturges, Don Siegel, William Wellman. Aktore bikaina izan zen, indar handikoa, film asko antzeztu zituena. Filmak: Yellow Sky (1948, Zeru horia); Panic in the Streets (1950, Izua kaleetan); Night and the City (1950); Broken Lance (1954); Run for the Sun (1954); The Alamo (1960), Judgment at Nuremberg (1961); Two Rode Together (1962, Bi zaldiz elkarrekin); Murder on the Orient Express (1974).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q320036
* Multimedia: Richard Widmark / Q320036
# Richard Willstätter

Richard Martin Willstätter (Karlsruhe, Alemaniar Inperioa, 1872ko abuztuaren 13a - Muralto, Locarno, Suitza, 1942ko abuztuaren 3a) alemaniar kimikaria izen zen.
Munichen, Zurichen eta Berlinen irakasle izan zen. Kimika organikoko lanetan jardun zuen, batez ere; landareen klorofilari eta pigmentuei buruzko ikerketak egin zituen. Alkaloideen egitura eta klorofilaren osaera kimikoa zehaztu zituen, eta klorofilaren eta hematinaren egituren arteko antzekotasuna frogatu zuen; klorofilak fotosintesian duen eginkizuna eta landareek karbono dioxidoa nola hartzen duten azaldu zuen. 1915ean Kimikako Nobel Saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q77072
* Multimedia: Richard Willstätter / Q77072
# Richard Wilson

Richard Wilson (Penegoes, Montgomeryshire, gaur egun Powys, Gales, 1714ko abuztuaren 1a - Denbighshire, Gales, 1782ko maiatzaren 15a) pintore galestarra izan zen.

## Biografia

1749-1756 urteetan Italian bizi ondoren Ingalaterrara joan zen, eta Jurgi III.a erregeak 1768. urtean sortu berri zuen Akademiako kide egin zuten. Paisaiak pintatu zituen batez ere. Londresko Galeria Nazionalean daude ikusgai haren koadroak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q471387
* Multimedia: Richard Wilson (painter) / Q471387
# Richard Wallace (zuzendaria)

Richard Wallace (Sacramento, 1894ko abuztuaren 26a-Los Angeles, 1951ko azaroaren 3a) Ameriketako Estatu Batuetako zinema zuzendaria eta gidoilaria izan zen.

## Biografia

Richard Wallacek 1925tik Mack Sennett estudioetan errealizadore moduan lan egin zuen. Besteak beste, Laurel eta Hardyrekin lan egin zuen. Ondoren beste estudioetan ere lan egin zuen: Paramount, Columbia edo RKO. Bere film ezagunenak Sinbad the Sailor (1947), Douglas Fairbanks Jr. eta Maureen O'Hararekin, eta Taïkoun John Wayne eta Laraine Dayrekin. Shirley Templerekin hiru filma egin zituen. Katharine Hepburnekin bat, The Little Minister (1934). Loretta Youngekin, 1943an, A Night to Remember egin zuen. Directors Guild of America elkartearen sortzaile bat izan zen. Bihotzekoak jota hil zen 1951an.
Hollywood Boulevardeko Hollywoodeko ospearen pasealekuan izar bat dauka.

## Filmografia

* Starvation Blues (1925)
* Beware of Your Relatives (1925)
* Jiminy Crickets (1925)
* One Wild Night (1925)
* Ice Cold 1925)
* Raggedy Rose (1926)
* Syncopating Sue (1926)
* The Merry Widower (1926)
* Along Came Auntie (1926)
* Never Too Old (1926)
* Madame Mystery (1926)
* So This Is Paris? (1926) film laburra
* Dizzy Daddies (1926)
* Tight Cargo (1926)
* What's the World Coming To? (1926)
* The Honeymoon Hotel (1926)
* A Texas Steer (1927)
* American Beauty (1927)
* The Poor Nut (1927)
* McFadden's Flats (1927)
* The Shopworn Angel (1928)
* The Butter and Egg Man (1928)
* Lady Be Good (1928)
* Heart Trouble (1928)
* River of Romance (1929)
* Innocents of Paris (1929)
* The Right to Love (1930)
* Anybody's War (1930)
* Seven Days' Leave (1930)
* The Road to Reno (1931)
* Kick In (1931)
* Man of the World (1931)
* Thunder Below (1932)
* Tomorrow and Tomorrow (1932)
* The Masquerader (1933)
* The Little Minister (1934)
* Eight Girls in a Boat (1934)
* Wedding Present (1936)
* Blossoms on Broadway (1937)
* John Meade's Woman (1937)
* The Under-Pup (1939)
* The Young in Heart (1938)
* Captain Caution (1940)
* She Knew All the Answers (1941)
* A Girl, a Guy, and a Gob (1941)
* The Wife Takes a Flyer (1942)
* Obliging Young Lady (1942)
* My Kingdom for a Cook (1943)
* The Fallen Sparrow (1943)
* Bombardier (1943)
* A Night to Remember (1943)
* Bride by Mistake (1944)
* Kiss and Tell (1945)
* It's in the Bag! (1945)
* Because of Him (1946)
* Tycoon (1947)
* Framed (1947)
* Sinbad the Sailor (1947)
* Let's Live a Little (1948)
* A Kiss for Corliss (1949)
* Adventure in Baltimore (1949)

## Erreferentziak

* ↑ https://www.cinemaldito.com/paula-richard-wallace/ Filma gaztelaniaz Paula bezala zabaldu zen.

## Kanpo loturak

* (Ingelesez):Richar Wallace IMDben.
* (Ingelesez):All Movien webgunean.
* Datuak: Q374455
* Multimedia: Richard Wallace (director) / Q374455
# Richard Wilbur

Richard Purdy Wilbur (New York, 1921eko martxoaren 1a - Belmont, Massachusetts, 2017ko urriaren 14a) estatubatuar olerkari eta itzultzailea izan zen. Bere lanean forma tradizionalak erabili zituen eta dotorezia du ezaugarri. Robert Frost eta W. H. Audenen tradizioa jarraitu zuen eta eguneroko esperientzietan inspiratu zen. Bi aldiz irabazi zuen Pulitzer Saria, 1957an eta 1989an. "Olerkari Ereinozduna" izan zen 1987an. Itzultzaile gisa XVII. mende frantsesan espezializatu zen.

## Lanak
### Olerkia-bildumak

* 1947: The Beautiful Changes, and Other Poems
* 1950: Ceremony, and Other Poems
* 1955: A Bestiary
* 1956: Things of This World Pulitzer saria eta National Book Award, 1957an
* 1961: Advice to a Prophet, and Other Poems
* 1969: Walking to Sleep: New Poems and Translations
* 1976: The Mind-Reader: New Poems
* 1988: New and Collected Poems Pulitzer saria 1989an
* 2000: Mayflies: New Poems and Translations
* 2004: Collected Poems, 1943–2004
* 2010: Anterooms

### Prosazko bildumak

* 1976: Responses: Prose Pieces, 1953–1976
* 1997: The Catbird's Song: Prose Pieces, 1963–1995

## Kanpo estekak

* Datuak: Q1333582
* Multimedia: Richard Wilbur / Q1333582
# Richard Wellesley

Richard Colley Wellesley, Wellesley markesa izenaz ezaguna (Dangango gaztelua, Irlanda, 1760ko ekainaren 20a - Londres, Ingalaterra, 1842ko irailaren 26a), ingeles estatu-politikaria eta Wellingtonen anaia izan zen.

## Biografia

1797-1805 urteetan Indiako gobernari nagusia izan, eta Frantziak lurralde haietan zuen eragina murriztu ondoren, Indian Ingalaterrak zuen nagusitasuna sendotu zuen. 1799an, Mysore inbaditu zuen eta britainiar protektoratu egin zituen Audh eta Haidarabad (1801).
1802-1805 urteetan maratha direlakoen aurkako kanpaina bat egin zuen arrakasta osoz; haren bitartekaritzari esker onartu zen Ingalaterrak Decanen eta Ganges ibaiaren haranean zuen nagusitasuna. Bere kanpainetako gastu izugarriek dimisioa ematera behartu zuten.
1809an enbaxadore izan zen Espainian, eta 1809-1812 urte-bitartean Kanpo Arazoetarako ministro. 1821-1828 eta 1833-1834 urte-bitarteetan Irlandako Lord egin zuten bertako katolikoen defentsa sutsua egiteagatik, baina horrexegatik kargu politikoak uztera behartu zuten, eta 1835ean behin betiko erretiratu zen politikatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q335205
* Multimedia: Richard Wellesley, 1st Marquess Wellesley / Q335205
# Pōhiva Tuʻiʻonetoa

Pōhiva Tuʻiʻonetoa (Talafo’ou, 1951ko ekainaren 30a - AEB, 2023ko martxoaren 18a) tongar politikaria izan zen. Tongako lehen ministroa izan zen 2012tik 2021era.
Kontabilitatean graduatu zen Zeelanda Berrian 1982an. Tongan funtzionario gisa lan egin zuen, eta 1983tik 2014ra herrialdeko Auditorea izan zen. 1987tik 1988ra Taufa'ahau Tupou IV.a erregearen idazkari pribatua izan zen.
2014an Batzar Legegileko kide hautatu zuten. 'Akilisi Pōhiva lehen ministroak Lan eta Merkataritza eta Polizia eta Espetxe ministro izendatu zuen. 2017an Sarrera eta Aduana ministro kargua jaso zuen, eta 2018an Finantza eta Plangintza Nazionalekoa.
2019ko irailean hautatu zuten priner ministro, eta 2021eko abendura arte egon zen karguan.
* Datuak: Q48778102
* Multimedia: Pohiva Tu’i’onetoa / Q48778102
# Pœuilly

Pœuilly Frantziako udalerria da, Somme departamenduan dagoena, Frantzia Garaia eskualdean. 2013an 103 biztanle zituen.

## Demografia
### Biztanleria

2007an Pœuilly udalerrian erroldatutako biztanleak 103 ziren. Familiak 44 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 48 etxebizitza zeuden, 43 familiaren etxebizitza nagusia ziren, 2 bigarren erresidentzia ziren eta 4 hutsik zeuden. Etxebizitza guzti hauek 48etxeak ziren. 43 etxebizitza nagusietatik 38 bere jabearen bizilekua ziren, 2 alokairuan okupaturik zeuden eta 3 doan lagata zeuden; 1ek bi gela zituen, 4 etxek hiru zituzten, 12 etxek lau zituzten eta 25 etxek bost zituzten. 30 etxek euren parking plaza propioa zuten azpian. 13 etxetan ibilgailu bat zegoen eta 24 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Pœuilly udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 4 | 65-69 | 0 |
| 8 | 60-64 | 8 |
| 0 | 55-59 | 4 |
| 0 | 50-54 | 0 |
| 12 | 45-49 | 12 |
| 0 | 40-44 | 4 |
| 0 | 35-39 | 0 |
| 4 | 30-34 | 4 |
| 0 | 25-29 | 0 |
| 0 | 20-24 | 4 |
| 8 | 15-19 | 4 |
| 12 | 10-14 | 0 |
| 0 | 5-9 | 0 |
| 0 | 0tik 4ra | 8 |

## Ekonomia

2007an lan egiteko adina zuten pertsonak 68 ziren, horien artean 52 aktiboak ziren eta 16 inaktiboak ziren. 52 pertsona aktiboetatik 47 lanean zeuden (24 gizon eta 23 emakume) eta 4 langabezian zeuden (3 gizon eta 1 emakume). 16 pertsona inaktiboetatik 5 erretiraturik zeuden, 4 ikasten zeuden eta 7 "bestelako inaktibo" gisa sailkaturik zeuden.

## Hezkuntza eta osasun ekipamenduak

2009an inguruko herriekin osatutako barreiatutako lehen-hezkuntzako eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q587478
* Multimedia: Pœuilly / Q587478
# Ris (hondartza)

    Artikulu hau hondartzari buruzkoa da; beste esanahietarako, ikus «Ris».
Ris Nojako hondartza da, Kantabrian dagoena. 2.200 metroko luzera du. Ekialdean Noja hondartzarekin lotzen du, eta mendebaldean Joyel itsasadarrarekin eta Isla herriarekin.

## Kanpo estekak

* Datuak: Q6078966
* Multimedia: Playa de Ris / Q6078966
# Risako Oga

Risako Oga (japonieraz: 大賀 理紗子, Oga Risako, 1997ko urtarrilaren 4a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2019 | 3 | 0 |
| Guztira | 3 | 0 |

## Kanpo loturak

* Soccerway
* Datuak: Q61926965
* Multimedia: Risako Oga / Q61926965
# Risca

Risca, galesez: Rhisga, Galesko udalerri bat da, Caerphilly konderrian.

## Kanpo estekak

* Datuak: Q1814569
* Multimedia: Risca / Q1814569
# Risako Mitsui

Risako Mitsui (Shinjuku,Japonia, 1993ko irailaren 23a) igeriketa sinkronizatuan aritzen den kirolaria da.

## Olimpiar jokoak

2016ko Rio de Janeiroko Olinpiar Jokoetan, brontzezko domina irabazi zuen taldekako lehiaketan, 189 punturekin , errusiarren aurka (urrezko domina 196 punturekin) eta ondoren txinatarren aurka (zilarrezko domina 192 punturekin) , bere taldekideak, Aika Hakoyama, Kei Marumo, Kanami Nakamaki, Mai Nakamura, Kano Omata, Kurumi Yoshida izan zirelarik. Eta brontzea ere irabazi zuen binakako lehiaketan, berriz ere errusiarren eta txinatarren atzetik, bere lankide Yukiko Inui zelarik.

## Dominak

| Urtea | Lekua | Domina | Proba |
| 2012 | Mexiko | 02 ! | Mundu mailako trofeoa |
| 2012 | Mexiko | 02 ! | Mundu mailako trofeoa |
| 2012 | Mexiko | 02 ! | Mundu mailako trofeoa |
| 2015 | Errusia | 01 ! | Igeriketa sinkronizatuko mundu mailako txapelketa |
| 2015 | Errusia | 01 ! | Igeriketa sinkronizatuko mundu mailako txapelketa |
| 2015 | Errusia | 01 ! | Igeriketa sinkronizatuko mundu mailako txapelketa |
| 2016 | Brasil | 02 ! | Joko olinpikoak |
| 2016 | Brasil | 02 ! | Joko olinpikoak |
| 2016 | Brasil | 02 ! | Joko olinpikoak |

## Erreferentziak

* ↑ (Ingelesez) September 1993Shinjuku, Nationality JapaneseClub Tokyo Synchro ClubStrokes Synchronized swimmingSport SwimmingHeight 1 68 mName Risako MitsuiBorn 23; Japan. (2017-08-18). «Risako Mitsui - Alchetron, The Free Social Encyclopedia» Alchetron.com (Noiz kontsultatua: 2021-12-21).

## Kanpo estekak

* Datuak: Q18519978
* Multimedia: Risako Mitsui / Q18519978
# Risate di gioia

Risate di gioia 1960ko Mario Monicelli italiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Gioia Fabricottik estra gisa lan egiten du Cinecittàn. Han, "Tortorella" (usapala) ezizena jarri diote. Gabonzahar batean afaltzeko gonbidapena egingo diote, hamahiru gonbidatu egon ez daitezen. Zeuden gonbidatuez gain beste bat iristean, Gioia alde batera utziko dute.

## Aktoreak

* Anna Magnani: Gioia Fabbricotti "Tortorella"
* Totò: Umberto "Infortunio" Pennazzuto
* Ben Gazzara: Lello
* Fred Clark: estatubatuarra
* Edy Vessel: neska
* Gina Rovere: Mimi
* Toni Ucci: Milenaren laguna
* Kurt Polter
* Mac Ronay: gida

## Erreferentziak

* ↑ www.sansebastianfestival.com

## Kanpo estekak

* Datuak: Q1055337
* Multimedia: Risate di gioia / Q1055337
# Risa Shimizu

Risa Shimizu (japonieraz: 清水 梨紗, Shimizu Risa, 1996ko Ekainaren 15a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2018 | 19 | 0 |
| Guztira | 19 | 0 |

## Erreferentziak

* ↑ 2018 Japan Football Association
* Datuak: Q22130240
* Multimedia: Risa Shimizu (footballer) / Q22130240
# Risako Kawai

Risako Kawai, japonieraz 川井 梨紗子, (Tsubata, Japonia, 1994ko azaroaren 21a), 57 kiloko borroka librean lehiatzen den kirolari japoniarra da.
Bi Udako Olinpiar Jokotan dominak eskuratu zituen; Rio 2016an (Rio de Janeiro), urrezkoa 63 kiloko sailean, eta, Tokio 2020an (Tokio), urrezkoa 57 kiloko sailean, bietan borroka librean eta Japoniaren izenean; Tokion, Iryna Kuratxkina bielorrusiarraren, Evelina Nikolova bulgariarraren eta Helen Maroulis estatubatuarraren aurretik sailkatu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | Emakumezkoa, borroka librea 63 kg |
| 2020 | Tokio Japonia | 01 ! | Emakumezkoa, borroka librea 57 kg. |

## Erreferentziak

* ↑ «Risako Kawai» olympedia.org (Ingelesez)
* ↑ "International Wrestling Database" www.iat.uni-leipzig.de Noiz kontsultatua: 2021-08-09. (Ingelesez)

## Kanpo estekak

* Datuak: Q17129302
* Multimedia: Risako Kawai / Q17129302
# Risalamande

Risalamande (batzuetan ris a la mande, frantsesezko riz à l'amande, 'arroza almendrarekin') Gabonetan erabili ohi den Danimarkako postre tradizionala da. Arroz-esnea eta esne-gaina, banilla eta arbendol xehatua nahastuz egiten da, eta hotza hartzen da gerezi-saltsarekin (kirsebærsauce).

## Ezaugarriak

Normalean, arbendol oso bat egoten da postrean, eta aurkitzen duenak sari berezi bat irabazten du: agian txokolate-bihotza, mazapan-txerria, Svikmøllen aldizkariaren zenbakia edo mahai-joko txiki bat. Haur txikiak dituzten etxeetan, ohikoa da nagusiek almendra osoa ezkutatzea haur batzuen atalean. Dibertsioaren zati bat honetan datza: almendraren bila dabilenak ahal duen guztia ezkutatzen du, eta gainerako mahaikideek risalamande guztia jan behar dute haren bila, nahiz eta lehenago Gabonetako afari oparo bat jan.

## Historia

XIX. mendean Danimarkan sortu zen eta dirudienez Frantziako riz à l'impératrice postre klasikoan oinarritu zen. Arroz pastelak ohiko bihurtu ziren garai hartan eta risalamande postre garesti gisa sortu zen, izan ere bi osagai garesti baitzituen, bainilla eta arbendiola.

## Erreferentziak

* ↑ Danish Christmas Traditions. .

## Kanpo estekak

* Datuak: Q13603269
* Multimedia: Risalamande / Q13603269
# Risaralda (departamendua)

Risaralda Kolonbiako 32 departamenduetako bat da, herrialdearen erdi-mendebaldean dagoena, Andeetako eskualdean. Antioquia eta Caldas departamenduekin du muga iparraldean, Caldas eta Tolimarekin ekialdean, Quindío eta Valle del Caucarekin hegoaldean, eta Chocórekin mendebaldean. 4.140 kilometro koadroko eremua du, eta 2016an 957.250 biztanle zituen. Hiriburua Pereira da (457.103 biztanle 2010ean). 14 udalerri ditu.
Kolonbiako kafearen ardatzaren erdialdean dago.

## Erreferentziak

* ↑ Departamento de Risaralda, todacolombia.com
* ↑ Statoids.com: Departments of Colombia, statoids.com
* ↑ «Censo General 2005 - Proyecciones nacionales y departamentales de población 2005-2020», dane.gov.co
* ↑ Pereira: Proyección población 2010, dane.gov.co

## Kanpo estekak

* (Gaztelaniaz) Departamenduaren webgune ofiziala, risaralda.gov.co
* Datuak: Q13993
* Multimedia: Risaralda Department / Q13993
# Risa Nishioka

Risa Nishioka (Ikoma, 1997ko martxoaren 3a) saskibaloi jokalari da. Japonia ordezkatu zuen 2020ko Udako Olinpiar Jokoetan.

## Erreferentziak

* ↑ Risa Nishioka
* ↑ Risa NISHIOKA

## Kanpo estekak

* Datuak: Q52319892
* Multimedia: Risa Nishioka / Q52319892
# Robert Siohan

Robert Siohan (Paris, Frantzia, 1894ko otsailaren 27a - Paris, 1985eko uztailaren 16a) frantses musikagilea izan zen.

## Biografia

Musika-ikasketak Parisko Kontserbatorioan egin zituen, 1909tik 1922ra bitartean. Alto, kontrapuntu eta fugako lehenengo sariak lortu zituen, eta ondoren, Vincent d´Indyrekin lan egin zuen. Hark orkestra-zuzendaritzara zuzendu zuen.
Haren lehenengo lanek Halphen Saria (1922, Harizko laukotea) eta Blumenthal Saria (1925-1926, Sinfonia) jaso zituzten.
Arthur Honeggerren David Erregea lanaren lehenengo audizioa egin zuen, Parisen, 1924an. Poliki-poliki, arrakasta hartu zuen orkestra-zuzendari gisa, eta Pasdeloup kontzertuetan zuzendari aritu zen, behin baino gehiagotan. 1929an bere orkestra sortu zuen, Concerts Siohan; Parisko talde dinamikoetako bat bihurtu zen, eta musika berriei eta interprete gazteei ateak zabaldu zizkien.
1932tik 1946ra bitartean, Parisko operako abesbatzetako zuzendari izan zen, eta ondoren, Kontserbatorioko irakasle (1948-1962), eta musikako ikuskari orokorra Kulturako Ministerioan (1962-1964).
Siohanen lehenengo lanak bide neoklasikoaren barruan sartzen dira, eta ez zuen ia inoiz bide hori utzi. Opera bat idatzi zuen, Le Baladin de satin cramoisi (1926-1927); ballet bat, Hypérion (1938); bi lan sinfoniko, In memoriam (1922), Kontzertua biolinerako (1927), Kontzertua pianorako (1939), ganbera-musika, musika instrumentala eta melodiak.
Hainbat urtez, musikologia eta kritika landu zuen (Le Monde eta Combat aldizkarietan, batez ere).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3436315
# Robert Shearman

Robert Charles Shearman edo Rob Shearman (Horsham, Sussex, Ingalaterra,1970eko otsailaren 10) Ingalaterrako fantasiazko literaturaren egile ezaguna da. Bereziki ezaguna bere ipuinei esker da. World Fantasy Award sariaren irabazlea da. Oso ezaguna da baita ere irratirako egin dituen moldaketeei esker.

## Lan aukeratuak
### Antzerki lanak

* Dented Crowns (1991)
* Couplings (1991)
* Easy Laughter (1992)*
* Breaking Bread Together (1993)
* The Mayor of Casterbridge (Hardy-ren moldaketa) (1993)
* The Magical Tales of the Brothers Grimm (1993)
* White Lies (1994)*
* Great Expectations (Dickens-en moldaketa) (1994)
* Fool to Yourself (1995)*
* Binary Dreamers (1996)*
* Mercy Killings (1997)
* About Colin (1998)
* Desperate Remedies (Hardy-ren moldaketa) (1998)
* Jekyll and Hyde (Stevenson-en moldaketa) (1998)
* Knights in Plastic Armour (1999)*
* Inappropriate Behaviour (2000)*
* Pride and Prejudice (Austen-en moldaketa) (2000)
* Shaw Cornered (2001)*

### Fikzio liburuak

* Tiny Deaths (2007)
* Love Songs for the Shy and Cynical (2009)
* Everyone's Just So So Special (2011)
* Remember Why You Fear Me (ChiZine Publications, 2012)
* They Do the Same Things different There (2014)

### Kritika liburuak

* Wanting to Believe: A Critical Guide to The X-Files, Millennium and The Lone Gunmen (2009)
* Running Through Corridors: Rob and Toby's Marathon Watch of Doctor Who (Volume 1: The 60s) (Toby Hadokekin batera) (2010)

## Erreferentziak

* ↑ RobertShearman.com - About

## Kanpo loturak

* Rob Shearmanen bloga.
* Datuak: Q7349740
* Multimedia: Robert Shearman / Q7349740
# Robert Siodmak

Robert Siodmak (Dresden, Alemania, 1900eko abuztuaren 8a - Locarno, Suitza, 1973ko martxoaren 10a) Estatu Batuetako zinemagilea izan zen, jatorriz alemaniarra.

## Biografia

1929an egin zuen lehen film luzea Curt Siodmak anaiarekin batera, Menschen am Sonntang, fikzioa eta dokumentala nahasten zituena.
Polizia-filmak egin zituen gero, harik eta 1933an, naziengandik ihesi, Alemania utzi eta Parisa erbesteratu zen arte. Parisen zortzi film egin eta 1940an Estatu Batuetara erbesteratu behar izan zuen.
Hollywooden hasi zen lanean anaiari esker; han genero beltzeko maisuetako bat izan zen. B saileko film batzuk egin ondoren polizia-filmak egin zituen, giro itogarri eta pertsonaia gogorrekoak, espresionismoaren eragina zutenak.
Garai hartakoak ditu filmik onenak: Phantom Lady (1944), The Suspect (1945, Susmagarria), The Spiral Staircase (1945), The Dark Mirror (1946, Ispilu iluna), The Killers (1946, Hiltzaileak), Cry of the City (1948, Hiriko oihua), Criss Cross (1949).
Polizia filmez gainera, abenturazko film bikain bat ere egin zuen, The Crimson Pirate (1952). Europara itzuli eta han egin zituen, besteak beste: Le grand jeu (1953), Die Ratten (1955), eta Katia (1959).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q51498
* Multimedia: Robert Siodmak / Q51498